# Úradný vestník L 65I/2019

| | ISSN 1977-0790 |
| --- | --- |
| Úradný vestník
  Európskej únie | L 065I |
| | |
| Slovenské vydanie | Právne predpisy | Ročník 626. marca 2019 |

ISSN 1977-0790

Úradný vestník

Európskej únie

L 065I

Slovenské vydanie

Právne predpisy

Ročník 626. marca 2019

---

| Obsah | | II   Nelegislatívne akty | Strana |
| --- | --- | --- | --- |
| | | ROKOVACIE PORIADKY |
| | | Európska investičná banka |
| | * | Rozhodnutie Európskej investičnej banky, zo 6. februára 2019, ktorým sa stanovujú interné pravidlá týkajúce sa spracúvania osobných údajov oddelením vyšetrovania podvodov v rámci generálneho inšpektorátu a kancelárie vedúceho pre súlad Európskej investičnej banky v súvislosti s poskytovaním informácií dotknutým osobám a obmedzením niektorých ich práv | 1 |

Obsah

II   Nelegislatívne akty

Strana

ROKOVACIE PORIADKY

Európska investičná banka

*

Rozhodnutie Európskej investičnej banky, zo 6. februára 2019, ktorým sa stanovujú interné pravidlá týkajúce sa spracúvania osobných údajov oddelením vyšetrovania podvodov v rámci generálneho inšpektorátu a kancelárie vedúceho pre súlad Európskej investičnej banky v súvislosti s poskytovaním informácií dotknutým osobám a obmedzením niektorých ich práv

1

| SK | Akty, ktoré sú vytlačené obyčajným písmom, sa týkajú každodennej organizácie poľnohospodárskych záležitostí a sú spravidla platné len obmedzenú dobu.
  Názvy všetkých ostatných aktov sú vytlačené tučným písmom a je pred nimi hviezdička. |
| --- | --- |

SK

Akty, ktoré sú vytlačené obyčajným písmom, sa týkajú každodennej organizácie poľnohospodárskych záležitostí a sú spravidla platné len obmedzenú dobu.

Názvy všetkých ostatných aktov sú vytlačené tučným písmom a je pred nimi hviezdička.

---

II Nelegislatívne akty

ROKOVACIE PORIADKY

Európska investičná banka

| 6.3.2019 | SK | Úradný vestník Európskej únie | LI 65/1 |
| --- | --- | --- | --- |

6.3.2019

SK

Úradný vestník Európskej únie

LI 65/1

---

ROZHODNUTIE EURÓPSKEJ INVESTIČNEJ BANKY,

zo 6. februára 2019,

ktorým sa stanovujú interné pravidlá týkajúce sa spracúvania osobných údajov oddelením vyšetrovania podvodov v rámci generálneho inšpektorátu a kancelárie vedúceho pre súlad Európskej investičnej banky v súvislosti s poskytovaním informácií dotknutým osobám a obmedzením niektorých ich práv

EURÓPSKA INVESTIČNÁ BANKA (ďalej len „EIB“),

so zreteľom na Zmluvu o fungovaní Európskej únie a najmä na jej článok 309,

so zreteľom na nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (1),

so zreteľom na stanoviská Európskeho dozorného úradníka pre ochranu údajov (2),

keďže:

| (1) | Podľa Politiky EIB na boj proti podvodom (3) a Charty oddelenia EIB pre vyšetrovanie podvodov má oddelenie EIB pre vyšetrovanie podvodov (4) v rámci generálneho inšpektorátu (ďalej len „IG/IN“) mandát na vyšetrovanie tvrdení o údajnom podvode, korupcii, kolúzii, donucovaní, obštrukcii, praní špinavých peňazí a financovaní terorizmu (ďalej len „nedovolené konanie“) zahŕňajúcich všetky činnosti EIB. IG/IN má mandát vyšetrovať i) členov riadiacich orgánov, zamestnancov a konzultantov EIB, ii) strany spojené s projektmi EIB, iii) strany spojené s interným obstarávaním EIB a iv) strany spojené s výpožičnou činnosťou a činnosťou treasury EIB. Mandát IG/IN zahŕňa aj proaktívne previerky integrity v oblastiach so zvýšeným rizikom s cieľom zlepšiť účinnosť a efektívnosť operácií a činností EIB. |
| --- | --- |

(1)

Podľa Politiky EIB na boj proti podvodom (3) a Charty oddelenia EIB pre vyšetrovanie podvodov má oddelenie EIB pre vyšetrovanie podvodov (4) v rámci generálneho inšpektorátu (ďalej len „IG/IN“) mandát na vyšetrovanie tvrdení o údajnom podvode, korupcii, kolúzii, donucovaní, obštrukcii, praní špinavých peňazí a financovaní terorizmu (ďalej len „nedovolené konanie“) zahŕňajúcich všetky činnosti EIB. IG/IN má mandát vyšetrovať i) členov riadiacich orgánov, zamestnancov a konzultantov EIB, ii) strany spojené s projektmi EIB, iii) strany spojené s interným obstarávaním EIB a iv) strany spojené s výpožičnou činnosťou a činnosťou treasury EIB. Mandát IG/IN zahŕňa aj proaktívne previerky integrity v oblastiach so zvýšeným rizikom s cieľom zlepšiť účinnosť a efektívnosť operácií a činností EIB.

| (2) | Podľa Kódexu správania zamestnancov EIB (5) a Politiky EIB pre nahlasovanie protispoločenskej činnosti (EIB Whistleblowing Policy) (6) v znení aktuálnych zmien majú zamestnanci EIB povinnosť nahlásiť každé porušenie služobných povinností vrátane nezákonných činností, nedovoleného konania a/alebo porušenia nariadení, pravidiel, politík alebo usmernení skupiny EIB vrátane kódexu príslušným útvarom podľa povahy porušenia, t. j. vedúcemu kancelárie pre súlad EIB (ďalej len „OCCO“) a generálnemu inšpektorátu (ďalej len „IG“). |
| --- | --- |

(2)

Podľa Kódexu správania zamestnancov EIB (5) a Politiky EIB pre nahlasovanie protispoločenskej činnosti (EIB Whistleblowing Policy) (6) v znení aktuálnych zmien majú zamestnanci EIB povinnosť nahlásiť každé porušenie služobných povinností vrátane nezákonných činností, nedovoleného konania a/alebo porušenia nariadení, pravidiel, politík alebo usmernení skupiny EIB vrátane kódexu príslušným útvarom podľa povahy porušenia, t. j. vedúcemu kancelárie pre súlad EIB (ďalej len „OCCO“) a generálnemu inšpektorátu (ďalej len „IG“).

| (3) | Podľa referenčného rámca vedúceho kancelárie pre súlad skupiny (ďalej len „ToR GCCO“) a charty politiky integrity a súladu (7) poslaním vedúceho kancelárie pre súlad je identifikovať a posudzovať riziká vyplývajúce pre skupinu EIB z nedodržania súladu, poskytovať poradenstvo v oblasti týchto rizík a sledovať a podávať správy o týchto rizikách, čiže rizikách právnych a regulačných sankcií, finančnej straty alebo poškodenia dobrého mena, ktoré môže člen skupiny EIB utrpieť v dôsledku nedodržania súladu z jeho strany so všetkými platnými právnymi predpismi, nariadeniami, kódexmi správania zamestnancov a štandardmi dobrej praxe. V súlade s ToR GCCO vykonáva GCCO potrebné administratívne skúmania vo veci možného porušenia Kódexu správania skupiny EIB zo strany zamestnancov. Zamestnanci skupiny EIB majú povinnosť spolupracovať pri výkone takýchto administratívnych skúmaní spôsobom, ktorý určí vedúci kancelárie pre súlad. |
| --- | --- |

(3)

Podľa referenčného rámca vedúceho kancelárie pre súlad skupiny (ďalej len „ToR GCCO“) a charty politiky integrity a súladu (7) poslaním vedúceho kancelárie pre súlad je identifikovať a posudzovať riziká vyplývajúce pre skupinu EIB z nedodržania súladu, poskytovať poradenstvo v oblasti týchto rizík a sledovať a podávať správy o týchto rizikách, čiže rizikách právnych a regulačných sankcií, finančnej straty alebo poškodenia dobrého mena, ktoré môže člen skupiny EIB utrpieť v dôsledku nedodržania súladu z jeho strany so všetkými platnými právnymi predpismi, nariadeniami, kódexmi správania zamestnancov a štandardmi dobrej praxe. V súlade s ToR GCCO vykonáva GCCO potrebné administratívne skúmania vo veci možného porušenia Kódexu správania skupiny EIB zo strany zamestnancov. Zamestnanci skupiny EIB majú povinnosť spolupracovať pri výkone takýchto administratívnych skúmaní spôsobom, ktorý určí vedúci kancelárie pre súlad.

| (4) | Pri výkone svojich príslušných úloh musia IG/IN a OCCO rešpektovať práva fyzických osôb v súvislosti so spracovaním osobných údajov uznaných v článku 8 ods. 1 Charty základných práv Európskej únie a v článku 16 ods. 1 Zmluvy o fungovaní Európskej únie, ako aj v právnych aktoch vychádzajúcich z týchto ustanovení. IG/IN a OCCO musia zároveň dodržiavať prísne pravidlá dôvernosti a služobného tajomstva uvedené v Služobnom poriadku EIB a v Kódexe správania zamestnancov EIB a zabezpečiť dodržiavanie procesných práv osôb, ktorých sa to týka, a svedkov, najmä právo osôb, ktorých sa to týka, na riadny proces a prezumpciu neviny. |
| --- | --- |

(4)

Pri výkone svojich príslušných úloh musia IG/IN a OCCO rešpektovať práva fyzických osôb v súvislosti so spracovaním osobných údajov uznaných v článku 8 ods. 1 Charty základných práv Európskej únie a v článku 16 ods. 1 Zmluvy o fungovaní Európskej únie, ako aj v právnych aktoch vychádzajúcich z týchto ustanovení. IG/IN a OCCO musia zároveň dodržiavať prísne pravidlá dôvernosti a služobného tajomstva uvedené v Služobnom poriadku EIB a v Kódexe správania zamestnancov EIB a zabezpečiť dodržiavanie procesných práv osôb, ktorých sa to týka, a svedkov, najmä právo osôb, ktorých sa to týka, na riadny proces a prezumpciu neviny.

| (5) | Za istých okolností je potrebné dať do súladu práva dotknutých osôb podľa nariadenia (EÚ) 2018/1725 (ďalej len „nariadenie“) s účelom a potrebami príslušných úloh, ktoré vykonávajú IG/IN a OCCO, ako aj s plným dodržiavaním základných práv a slobôd iných dotknutých osôb. Na tento účel sa v článku 25 nariadenia poskytuje IG/IN možnosť obmedziť, v súlade s ich príslušnými mandátmi, uplatňovanie článkov 14 až 22 a článkov 35 a 36, ako aj jeho článku 4, pokiaľ jeho ustanovenia zodpovedajú právam a povinnostiam stanoveným v článkoch 14 až 22. Preto je potrebné prijať interné pravidlá, podľa ktorých môže príslušný prevádzkovateľ obmedziť práva dotknutých osôb v súlade s článkom 25 nariadenia. |
| --- | --- |

(5)

Za istých okolností je potrebné dať do súladu práva dotknutých osôb podľa nariadenia (EÚ) 2018/1725 (ďalej len „nariadenie“) s účelom a potrebami príslušných úloh, ktoré vykonávajú IG/IN a OCCO, ako aj s plným dodržiavaním základných práv a slobôd iných dotknutých osôb. Na tento účel sa v článku 25 nariadenia poskytuje IG/IN možnosť obmedziť, v súlade s ich príslušnými mandátmi, uplatňovanie článkov 14 až 22 a článkov 35 a 36, ako aj jeho článku 4, pokiaľ jeho ustanovenia zodpovedajú právam a povinnostiam stanoveným v článkoch 14 až 22. Preto je potrebné prijať interné pravidlá, podľa ktorých môže príslušný prevádzkovateľ obmedziť práva dotknutých osôb v súlade s článkom 25 nariadenia.

| (6) | Interné pravidlá by sa mali vzťahovať na všetky spracovateľské operácie, ktoré vykonávajú IG/IN a OCCO pri výkone svojich príslušných mandátov zakotvených jednotlivo v Politike EIB na boj proti podvodom, Charte oddelenia EIB pre vyšetrovanie podvodov, charte politiky integrity a súladu a v referenčnom rámci GCCO, a to počas celého procesu. |
| --- | --- |

(6)

Interné pravidlá by sa mali vzťahovať na všetky spracovateľské operácie, ktoré vykonávajú IG/IN a OCCO pri výkone svojich príslušných mandátov zakotvených jednotlivo v Politike EIB na boj proti podvodom, Charte oddelenia EIB pre vyšetrovanie podvodov, charte politiky integrity a súladu a v referenčnom rámci GCCO, a to počas celého procesu.

| (7) | S cieľom dodržať články 14, 15 a 16 nariadenia by mal príslušný prevádzkovateľ informovať všetky fyzické osoby o svojich činnostiach zahŕňajúcich spracovanie ich osobných údajov a o ich právach transparentným a zrozumiteľným spôsobom vo forme oznámenia o ochrane údajov zverejneného na webovom sídle EIB a na intranete EIB, ako aj informovať jednotlivé dotknuté osoby spojené s jeho činnosťami – osôb, ktorých sa to týka, svedkov a informátorov. |
| --- | --- |

(7)

S cieľom dodržať články 14, 15 a 16 nariadenia by mal príslušný prevádzkovateľ informovať všetky fyzické osoby o svojich činnostiach zahŕňajúcich spracovanie ich osobných údajov a o ich právach transparentným a zrozumiteľným spôsobom vo forme oznámenia o ochrane údajov zverejneného na webovom sídle EIB a na intranete EIB, ako aj informovať jednotlivé dotknuté osoby spojené s jeho činnosťami – osôb, ktorých sa to týka, svedkov a informátorov.

| (8) | IG/IN a OCCO možno budú musieť uplatniť niektoré dôvody na obmedzenia uvedené v článku 25 nariadenia vzťahujúce sa na spracovateľské operácie vykonávané v rámci ich úloh stanovených pre IG/IN v i) Politike EIB na boj proti podvodom a postupoch vyšetrovania (8), a pre OCCO v ii) ToR GCCO. |
| --- | --- |

(8)

IG/IN a OCCO možno budú musieť uplatniť niektoré dôvody na obmedzenia uvedené v článku 25 nariadenia vzťahujúce sa na spracovateľské operácie vykonávané v rámci ich úloh stanovených pre IG/IN v i) Politike EIB na boj proti podvodom a postupoch vyšetrovania (8), a pre OCCO v ii) ToR GCCO.

| (9) | Komunikácia medzi úradom OLAF a EIB sa uskutočňuje v súlade s administratívnym dojednaním medzi Európskym úradom pre boj proti podvodom a Európskou investičnou bankou uzatvoreným 31. marca 2016. |
| --- | --- |

(9)

Komunikácia medzi úradom OLAF a EIB sa uskutočňuje v súlade s administratívnym dojednaním medzi Európskym úradom pre boj proti podvodom a Európskou investičnou bankou uzatvoreným 31. marca 2016.

| (10) | Okrem toho, s cieľom udržať efektívnu spoluprácu budú IG/IN a OCCO možno musieť navyše uplatniť obmedzenia v súvislosti s právami dotknutých osôb na ochranu informácií obsahujúcich osobné údaje pochádzajúce od iných útvarov EIB, inštitúcií, orgánov, úradov a agentúr Európskej únie, príslušných orgánov členských štátov a tretích krajín, ako aj od medzinárodných organizácií. Na tento účel by mali IG/IN a OCCO konzultovať dôvody pre nutnosť a primeranosť obmedzení s týmito inými útvarmi EIB, inštitúciami, orgánmi, úradmi, agentúrami, orgánmi a medzinárodnými organizáciami. |
| --- | --- |

(10)

Okrem toho, s cieľom udržať efektívnu spoluprácu budú IG/IN a OCCO možno musieť navyše uplatniť obmedzenia v súvislosti s právami dotknutých osôb na ochranu informácií obsahujúcich osobné údaje pochádzajúce od iných útvarov EIB, inštitúcií, orgánov, úradov a agentúr Európskej únie, príslušných orgánov členských štátov a tretích krajín, ako aj od medzinárodných organizácií. Na tento účel by mali IG/IN a OCCO konzultovať dôvody pre nutnosť a primeranosť obmedzení s týmito inými útvarmi EIB, inštitúciami, orgánmi, úradmi, agentúrami, orgánmi a medzinárodnými organizáciami.

| (11) | IG/IN a OCCO by mali so všetkými obmedzeniami zaobchádzať transparentne a v príslušnom systéme evidencie zaevidovať každú žiadosť o obmedzenie. |
| --- | --- |

(11)

IG/IN a OCCO by mali so všetkými obmedzeniami zaobchádzať transparentne a v príslušnom systéme evidencie zaevidovať každú žiadosť o obmedzenie.

| (12) | Podľa článku 25 ods. 8 nariadenia môžu prevádzkovatelia odložiť poskytnutie informácií o dôvodoch žiadosti o obmedzenie dotknutým osobám alebo od neho upustiť, ak by sa ním akokoľvek ohrozil účel obmedzenia. Obzvlášť, ak sa uplatňuje obmedzenie týkajúce sa práv uvedených v článkoch 16 a 35, oznámenie o takomto obmedzení by ohrozilo účel obmedzenia. S cieľom zabezpečiť, že právo dotknutej osoby byť informovaná v súlade s článkami 16 a 35 nariadenia (EÚ) 2018/1725 sa obmedzuje len na dobu, po ktorú trvajú dôvody na odklad, príslušný prevádzkovateľ by mal svoju pozíciu pravidelne preskúmavať. |
| --- | --- |

(12)

Podľa článku 25 ods. 8 nariadenia môžu prevádzkovatelia odložiť poskytnutie informácií o dôvodoch žiadosti o obmedzenie dotknutým osobám alebo od neho upustiť, ak by sa ním akokoľvek ohrozil účel obmedzenia. Obzvlášť, ak sa uplatňuje obmedzenie týkajúce sa práv uvedených v článkoch 16 a 35, oznámenie o takomto obmedzení by ohrozilo účel obmedzenia. S cieľom zabezpečiť, že právo dotknutej osoby byť informovaná v súlade s článkami 16 a 35 nariadenia (EÚ) 2018/1725 sa obmedzuje len na dobu, po ktorú trvajú dôvody na odklad, príslušný prevádzkovateľ by mal svoju pozíciu pravidelne preskúmavať.

| (13) | Ak sa uplatňuje obmedzenie práv iných dotknutých osôb, prevádzkovateľ by mal v každom jednotlivom prípade posúdiť, či by oznámenie obmedzenia neohrozilo jeho účel. |
| --- | --- |

(13)

Ak sa uplatňuje obmedzenie práv iných dotknutých osôb, prevádzkovateľ by mal v každom jednotlivom prípade posúdiť, či by oznámenie obmedzenia neohrozilo jeho účel.

| (14) | EIB určilo svojho vlastného úradníka pre ochranu údajov v súlade s článkom 24 nariadenia Európskeho parlamentu a Rady (ES) č. 45/2001 (9). |
| --- | --- |

(14)

EIB určilo svojho vlastného úradníka pre ochranu údajov v súlade s článkom 24 nariadenia Európskeho parlamentu a Rady (ES) č. 45/2001 (9).

| (15) | Úradník pre ochranu údajov vykonáva nezávislé preskúmanie žiadosti o obmedzenia s cieľom zabezpečiť súlad s týmto rozhodnutím |
| --- | --- |

(15)

Úradník pre ochranu údajov vykonáva nezávislé preskúmanie žiadosti o obmedzenia s cieľom zabezpečiť súlad s týmto rozhodnutím

PRIJALA TOTO ROZHODNUTIE:

KAPITOLA I

ODDELENIE VYŠETROVANIA PODVODOVV RÁMCI GENERÁLNEHO INŠPEKTORÁTU

Článok 1

Predmet a rozsah pôsobnosti

1.   V tejto kapitole sa stanovujú pravidlá, ktoré má dodržiavať príslušný prevádzkovateľ vymedzený v článku 2 ods. 1 rozhodnutia pri informovaní dotknutých osôb o spracovaní ich údajov v súlade s článkami 14, 15 a 16 nariadenia (EÚ) 2018/1725.

Takisto sa v nej stanovujú podmienky, za ktorých príslušný prevádzkovateľ môže obmedziť uplatňovanie článkov 14 až 22 a článkov 35 a 36, ako aj článku 4 nariadenia, v súlade s článkom 25 uvedeného nariadenia.

2.   Táto kapitola sa vzťahuje na spracúvanie osobných údajov zo strany IG/IN na účely vykonávaných činností alebo v súvislosti s nimi s cieľom plniť svoje úlohy uvedené v Politike EIB na boj proti podvodom a Charte oddelenia EIB pre vyšetrovanie podvodov.

3.   V rámci svojho mandátu spracúva IG/IN viaceré kategórie osobných údajov, najmä údaje o totožnosti, kontaktné údaje, služobné údaje a údaje o zapojení do prípadu.

Článok 2

Špecifikácia prevádzkovateľa a záruky

1.   Prevádzkovateľom spracovateľských operácií je vedúci oddelenia IG/IN.

2.   Osobné údaje sa uchovávajú v zabezpečenom elektronickom a fyzickom prostredí, ktoré zabraňuje nezákonnému prístupu alebo prenosu údajov osobám, ktoré o nich nepotrebujú vedieť.

3.   Spracúvané osobné údaje sa uchovávajú po dobu najmenej päť rokov a najviac desať rokov od uzatvorenia vyšetrovania. Údaje súvisiace s neopodstatnenými prípadmi sa uchovávajú po dobu najviac 5 rokov.

4.   Lehoty dlhšie než je uvedené vyššie sa uplatňujú vo výnimočných a riadne odôvodnených prípadoch a musí ich schváliť úradník pre ochranu údajov.

Článok 3

Uplatniteľné výnimky a obmedzenia

1.   Ak IG/IN vykonáva svoje úlohy vzhľadom na práva dotknutých osôb podľa nariadenia, zváži, či sa neuplatňujú nejaké výnimky stanovené v uvedenom nariadení.

2.   S výhradou článkov 4 až 7 tohto rozhodnutia IG/IN môže obmedziť uplatňovanie článkov 14 až 22 a článkov 35 a 36 nariadenia, ako aj jeho článku 4, pokiaľ jeho ustanovenia zodpovedajú právam a povinnostiam stanoveným v článkoch 14 až 22 nariadenia, ak by výkon takýchto práv a povinností ohrozil účel vyšetrovania a iných činností IG/IN vrátane odhalenia jeho vyšetrovacích prostriedkov a metód, alebo by nepriaznivo ovplyvnil práva a slobody iných dotknutých osôb.

3.   S výhradou článkov 4 až 7 tohto rozhodnutia IG/IN môže obmedziť práva a povinnosti uvedené v odseku 2 tohto článku v súvislosti s osobnými údajmi získanými od iných útvarov EIB, úradu OLAF alebo iných inštitúcií, orgánov, agentúr a úradov Európskej únie, príslušných orgánov členských štátov alebo tretích krajín alebo od medzinárodných organizácii za týchto okolností:

| a) | ak by výkon takýchto práv a povinností mohol byť obmedzený inými útvarmi EIB, úradom OLAF, inými inštitúciami, orgánmi, agentúrami a úradmi Európskej únie na základe iných aktov uvedených v článku 25 nariadenia alebo v súlade s kapitolou IX uvedeného nariadenia; |
| --- | --- |

a)

ak by výkon takýchto práv a povinností mohol byť obmedzený inými útvarmi EIB, úradom OLAF, inými inštitúciami, orgánmi, agentúrami a úradmi Európskej únie na základe iných aktov uvedených v článku 25 nariadenia alebo v súlade s kapitolou IX uvedeného nariadenia;

| b) | ak by výkon takýchto práv a povinností mohol byť obmedzený príslušnými orgánmi členských štátov na základe aktov uvedených v článku 23 nariadenia Európskeho parlamentu a Rady (EÚ) 2016/679 (10) alebo na základe vnútroštátnych opatrení, ktorými sa transponujú články 13 ods. 3, 15 ods. 3 alebo 16 ods. 3 smernice Európskeho parlamentu a Rady (EÚ) 2016/680 (11); |
| --- | --- |

b)

ak by výkon takýchto práv a povinností mohol byť obmedzený príslušnými orgánmi členských štátov na základe aktov uvedených v článku 23 nariadenia Európskeho parlamentu a Rady (EÚ) 2016/679 (10) alebo na základe vnútroštátnych opatrení, ktorými sa transponujú články 13 ods. 3, 15 ods. 3 alebo 16 ods. 3 smernice Európskeho parlamentu a Rady (EÚ) 2016/680 (11);

| c) | ak by výkon takýchto práv a povinností mohol ohroziť spoluprácu IG/IN s tretími krajinami a medzinárodnými organizáciami pri výkone jeho úloh. |
| --- | --- |

c)

ak by výkon takýchto práv a povinností mohol ohroziť spoluprácu IG/IN s tretími krajinami a medzinárodnými organizáciami pri výkone jeho úloh.

Skôr, ako sa uplatnia obmedzenia týkajúce sa okolností uvedených v bodoch a) a b) prvého pododseku, IG/IN bude viesť konzultácie s príslušnými útvarmi EIB, úradom OLAF, inštitúciami, orgánmi, agentúrami a úradmi Európskej únie alebo príslušnými orgánmi členských štátov, pokiaľ mu nie je jasné, že uplatnenie obmedzení sa stanovuje v jednom z aktov uvedených v týchto bodoch.

Ak záujmy alebo základné práva a slobody dotknutých osôb prevážia nad záujmom Európskej únie spolupracovať s tretími krajinami alebo medzinárodnými organizáciami, bod c) prvého pododseku sa neuplatňuje.

Článok 4

Poskytovanie informácií dotknutým osobám

1.   IG/IN zverejní na webovom sídle EIB oznámenie o ochrane údajov, ktorým informuje všetky dotknuté osoby o svojich činnostiach zahŕňajúcich spracúvanie ich osobných údajov.

2.   IG/IN informuje jednotlivo všetky dotknuté osoby, o ktorých sa domnieva, že sú osobami, ktorých sa to týka, svedkami alebo informátormi v zmysle Politiky EIB na boj proti podvodom a postupov vyšetrovania.

3.   Ak IG/IN úplne alebo čiastočne obmedzí poskytnutie informácií dotknutým osobám uvedeným v odseku 2, urobí záznam o dôvodoch obmedzenia vrátane posúdenia nutnosti a primeranosti obmedzenia.

Na tento účel sa v zázname uvedie, ako by poskytnutie informácie ohrozilo účel vyšetrovania IG/IN alebo obmedzení uplatnených podľa článku 3 ods. 3, alebo by nepriaznivo ovplyvnilo práva a slobody iných dotknutých osôb.

Tento záznam a prípadne aj dokumenty obsahujúce východiskové faktické a právne prvky sa zaevidujú. Na požiadanie sa sprístupnia Európskemu dozornému úradníkovi pre ochranu údajov (EDPS).

4.   Obmedzenie uvedené v odseku 3 sa bude uplatňovať i naďalej, pokým pretrvávajú opodstatnené dôvody na takého obmedzenie.

Ak dôvody na obmedzenie už pominuli, IG/IN poskytne dotknutej osobe predmetnú informáciu a dôvody na obmedzenie. IG/IN zároveň informuje dotknutú osobu o možnosti podať kedykoľvek sťažnosť EDPS alebo sa dožadovať súdneho prostriedku nápravy na Európskom súdnom dvore.

IG/IN preskúma uplatňovanie obmedzenia minimálne každých šesť mesiacov od jeho prijatia a pri uzatvorení príslušného vyšetrovania. Následne bude prevádzkovateľ každý rok sledovať potrebu zachovať akékoľvek obmedzenie.

Článok 5

Právo dotknutej osoby na prístup k údajom

1.   Ak dotknuté osoby požiadajú o prístup k ich osobným údajom spracovaným v kontexte jedného alebo viacerých konkrétnych prípadov alebo ku konkrétnej spracovateľskej operácii v súlade s článkom 17 nariadenia, IG/IN obmedzí svoje posúdenie žiadosti iba na takéto osobné údaje.

2.   Ak IG/IN úplne alebo čiastočne obmedzí právo na prístup uvedené v článku 17 nariadenia, vykoná tieto kroky:

| a) | vo svojej odpovedi na žiadosť informuje príslušnú dotknutú osobu o uplatnenom obmedzení a o hlavných dôvodoch obmedzenia a o možnosti podať sťažnosť EDPS alebo sa dožadovať súdneho prostriedku nápravy na Európskom súdnom dvore; |
| --- | --- |

a)

vo svojej odpovedi na žiadosť informuje príslušnú dotknutú osobu o uplatnenom obmedzení a o hlavných dôvodoch obmedzenia a o možnosti podať sťažnosť EDPS alebo sa dožadovať súdneho prostriedku nápravy na Európskom súdnom dvore;

| b) | urobí záznam o dôvodoch obmedzenia vrátane posúdenia nutnosti a primeranosti obmedzenia; na tento účel sa v zázname uvedie, ako by poskytnutie informácií ohrozilo účel činností IG/IN alebo obmedzení uplatnených podľa článku 3 ods. 3, alebo by nepriaznivo ovplyvnilo práva a slobody iných dotknutých osôb. |
| --- | --- |

b)

urobí záznam o dôvodoch obmedzenia vrátane posúdenia nutnosti a primeranosti obmedzenia; na tento účel sa v zázname uvedie, ako by poskytnutie informácií ohrozilo účel činností IG/IN alebo obmedzení uplatnených podľa článku 3 ods. 3, alebo by nepriaznivo ovplyvnilo práva a slobody iných dotknutých osôb.

Poskytnutie informácií uvedené v bode a) možno odložiť, môže sa od neho upustiť alebo sa môže zamietnuť v súlade s článkom 25 ods. 8 nariadenia.

3.   Záznam uvedený v bode b) prvého pododseku odseku 2 a prípadne dokumenty obsahujúce východiskové faktické a právne prvky sa zaevidujú. Na požiadanie sa sprístupnia EDPS. Uplatňuje sa článok 25 ods. 7 nariadenia (EÚ) 2018/1725.

Článok 6

Právo na opravu, vymazanie a obmedzenie spracúvania

Ak IG/IN úplne alebo čiastočne obmedzí uplatnenie práva na opravu, vymazanie alebo právo na obmedzenie spracúvania uvedené v článkoch 18, 19 ods. 1 a 20 ods. 1 nariadenia (EÚ) 2018/1725, vykoná kroky uvedené v článku 5 ods. 2 tohto rozhodnutia a zaeviduje záznam v súlade s jeho článkom 5 ods. 3

Článok 7

Oznámenie porušenia ochrany osobných údajov dotknutej osobe

Ak IG/IN obmedzí oznámenie porušenia ochrany osobných údajov dotknutej osobe uvedené v článku 35 nariadenia, urobí záznam a zaeviduje dôvody obmedzenia v súlade s článkom 4 ods. 3 tohto rozhodnutia. Uplatňuje sa článok 4 ods. 4 tohto rozhodnutia.

Článok 8

Preskúmanie úradníkom pre ochranu údajov

Vždy, keď IG/IN obmedzí uplatnenie práv dotknutej osoby v súlade s týmto rozhodnutím, bez zbytočného odkladu informuje úradníka pre ochranu úradov a sprístupní záznam a posúdenie nutnosti a primeranosti obmedzenia.

Úradník pre ochranu údajov môže písomne požiadať IG/IN o preskúmanie uplatnenia obmedzení. IG/IN písomne informuje úradníka pre ochranu údajov o výsledku požadovaného preskúmania.

KAPITOLA II

VEDÚCI KANCELÁRIE PRE SÚLAD SKUPINY EIB

Článok 9

Predmet a rozsah pôsobnosti

1.   V tejto kapitole sa stanovujú pravidlá, ktoré má dodržiavať OCCO pri informovaní dotknutých osôb o spracovaní ich údajov v súlade s článkami 14, 15 a 16 nariadenia (EÚ) 2018/1725.

Takisto sa v nej stanovujú podmienky, za ktorých OCCO môže obmedziť uplatňovanie článkov 14 až 22 a článkov 35 a 36, ako aj článku 4 nariadenia (EÚ) 2018/1725, v súlade s článkom 25 uvedeného nariadenia.

2.   Táto kapitola sa vzťahuje na spracúvanie osobných údajov zo strany OCCO na účely činností, ktoré vykonáva alebo v súvislosti s nimi s cieľom plniť svoje úlohy uvedené v ToR GCCO, charte politiky integrity a súladu a v iných interných pravidlách a politikách.

3.   V rámci svojich činností spracúva OCCO viaceré kategórie osobných údajov, najmä údaje o totožnosti, kontaktné údaje, služobné údaje a údaje o zapojení do prípadu.

Článok 10

Špecifikácia prevádzkovateľa a záruky

1.   GCCO vystupuje ako príslušný prevádzkovateľ.

2.   Osobné údaje sa uchovávajú v zabezpečenom elektronickom a fyzickom prostredí, ktoré zabraňuje nezákonnému prístupu alebo prenosu údajov osobám, ktoré o nich nepotrebujú vedieť.

3.   Osobné údaje spracúvané OCCO sa uchovávajú po dobu najmenej šiestich mesiacov po tom, čo je prípad zamietnutý, a najviac päť rokov po uzatvorení administratívneho skúmania.

4.   Lehoty dlhšie než je uvedené vyššie sa uplatňujú vo výnimočných a riadne odôvodnených prípadoch a musí ich schváliť úradník pre ochranu údajov.

Článok 11

Uplatniteľné výnimky a obmedzenia

1.   Ak OCCO vykonáva svoje úlohy vzhľadom na práva dotknutých osôb podľa nariadenia (EÚ) 2018/1725, zváži, či sa neuplatňujú nejaké výnimky stanovené v uvedenom nariadení.

2.   S výhradou článkov 12 až 15 tohto rozhodnutia, OCCO môže obmedziť uplatňovanie článkov 14 až 22 a článkov 35 a 36 nariadenia (EÚ) 2018/1725, ako aj jeho článku 4, pokiaľ jeho ustanovenia zodpovedajú právam a povinnostiam stanoveným článkoch 14 až 22 nariadenia (EÚ) 2018/1725, ak by výkon takýchto práv a povinností ohrozil účel administratívnych skúmaní a iných činností OCCO vrátane odhalenia jeho prostriedkov a metód administratívneho skúmania alebo by nepriaznivo ovplyvnil práva a slobody iných dotknutých osôb.

3.   S výhradou článkov 12 až 15 tohto rozhodnutia OCCO môže obmedziť práva a povinnosti uvedené v odseku 2 tohto článku v súvislosti s osobnými údajmi získanými od iných útvarov EIB, inštitúcií, orgánov, agentúr a úradov Európskej únie, príslušných orgánov členských štátov alebo tretích krajín alebo od medzinárodných organizácii za týchto okolností:

| a) | ak by výkon takýchto práv a povinností mohol byť obmedzený inými útvarmi EIB a inštitúciami, orgánmi, agentúrami a úradmi Európskej únie na základe iných aktov uvedených v článku 25 nariadenia (EÚ) 2018/1725 alebo v súlade s kapitolou IX uvedeného nariadenia; |
| --- | --- |

a)

ak by výkon takýchto práv a povinností mohol byť obmedzený inými útvarmi EIB a inštitúciami, orgánmi, agentúrami a úradmi Európskej únie na základe iných aktov uvedených v článku 25 nariadenia (EÚ) 2018/1725 alebo v súlade s kapitolou IX uvedeného nariadenia;

| b) | ak by výkon takýchto práv a povinností mohol byť obmedzený príslušnými orgánmi členských štátov na základe aktov uvedených v článku 23 nariadenia (EÚ) 2016/679 alebo na základe vnútroštátnych opatrení, ktorými sa transponujú články 13 ods. 3, 15 ods. 3 alebo 16 ods. 3 smernice (EÚ) 2016/680; |
| --- | --- |

b)

ak by výkon takýchto práv a povinností mohol byť obmedzený príslušnými orgánmi členských štátov na základe aktov uvedených v článku 23 nariadenia (EÚ) 2016/679 alebo na základe vnútroštátnych opatrení, ktorými sa transponujú články 13 ods. 3, 15 ods. 3 alebo 16 ods. 3 smernice (EÚ) 2016/680;

| c) | ak by výkon takýchto práv a povinností mohol ohroziť spoluprácu OCCO s tretími krajinami a medzinárodnými organizáciami pri výkone jeho úloh. |
| --- | --- |

c)

ak by výkon takýchto práv a povinností mohol ohroziť spoluprácu OCCO s tretími krajinami a medzinárodnými organizáciami pri výkone jeho úloh.

Skôr, ako sa uplatnia obmedzenia v okolnostiach uvedených v bodoch a) a b) prvého pododseku, OCCO bude viesť konzultácie s príslušnými útvarmi EIB, inštitúciami, orgánmi, agentúrami a úradmi Európskej únie alebo príslušnými orgánmi členských štátov, pokiaľ mu nie je jasné, že uplatnenie obmedzenia sa stanovuje v jednom z aktov uvedených v týchto bodoch.

Ak záujmy alebo základné práva a slobody dotknutých osôb prevážia nad záujmom Európskej únie spolupracovať s tretími krajinami alebo medzinárodnými organizáciami, bod c) prvého pododseku sa neuplatňuje.

Článok 12

Poskytovanie informácií dotknutým osobám

1.   OCCO zverejní na intranete EIB oznámenie o ochrane údajov, ktorým informuje všetky dotknuté osoby o svojich činnostiach zahŕňajúcich spracúvanie ich osobných údajov.

2.   OCCO informuje jednotlivo všetky dotknuté osoby, o ktorých sa domnieva, že sú osobami, ktorých sa to týka, svedkami alebo informátormi.

3.   Ak OCCO úplne alebo čiastočne obmedzí poskytnutie informácií dotknutým osobám uvedeným v odseku 2, urobí záznam o dôvodoch obmedzenia vrátane posúdenia nutnosti a primeranosti obmedzenia.

Na tento účel sa v zázname uvedie, ako by poskytnutie informácií ohrozilo účel administratívnych skúmaní alebo iných činností OCCO, alebo obmedzení uplatnených podľa článku 11 ods. 3, alebo by nepriaznivo ovplyvnilo práva a slobody iných dotknutých osôb.

Tento záznam a prípadne aj dokumenty obsahujúce východiskové faktické a právne prvky sa zaevidujú. Na požiadanie sa sprístupnia EDPS.

4.   Obmedzenie uvedené v odseku 3 sa bude uplatňovať i naďalej, pokým pretrvávajú opodstatnené dôvody na takého obmedzenie.

Ak dôvody na obmedzenie už pominuli, OCCO poskytne dotknutej osobe predmetnú informáciu a dôvody na obmedzenie. OCCO zároveň informuje dotknutú osobu o možnosti podať kedykoľvek sťažnosť Európskemu dozornému úradníkovi pre ochranu údajov alebo sa dožadovať súdneho prostriedku nápravy na Európskom súdnom dvore.

OCCO preskúma uplatňovanie obmedzenia minimálne každých šesť mesiacov od jeho prijatia a pri uzatvorení príslušného administratívneho skúmania. Následne bude prevádzkovateľ každý rok sledovať potrebu zachovať akékoľvek obmedzenie.

Článok 13

Právo dotknutej osoby na prístup k údajom

1.   Ak dotknuté osoby požiadajú o prístup k ich osobným údajom spracovaným v kontexte jedného alebo viacerých konkrétnych prípadov alebo ku konkrétnej spracovateľskej operácii v súlade s článkom 17 nariadenia (EÚ) 2018/1725, posúdenie žiadosti zo strany OCCO sa obmedzí iba na takéto osobné údaje.

2.   Ak OCCO úplne alebo čiastočne obmedzí právo na prístup uvedené v článku 17 nariadenia (EÚ) 2018/1725, vykoná tieto kroky:

| a) | vo svojej odpovedi na žiadosť informuje príslušnú dotknutú osobu o uplatnenom obmedzení a o hlavných dôvodoch obmedzenia a o možnosti podať sťažnosť Európskemu dozornému úradníkovi pre ochranu údajov alebo sa dožadovať súdneho prostriedku nápravy na Európskom súdnom dvore; |
| --- | --- |

a)

vo svojej odpovedi na žiadosť informuje príslušnú dotknutú osobu o uplatnenom obmedzení a o hlavných dôvodoch obmedzenia a o možnosti podať sťažnosť Európskemu dozornému úradníkovi pre ochranu údajov alebo sa dožadovať súdneho prostriedku nápravy na Európskom súdnom dvore;

| b) | urobí záznam o dôvodoch obmedzenia vrátane posúdenia nutnosti a primeranosti obmedzenia; na tento účel sa v zázname uvedie, ako by poskytnutie informácií ohrozilo účel administratívnych skúmaní alebo iných činností OCCO alebo obmedzení uplatnených podľa článku 11 ods. 3, alebo by nepriaznivo ovplyvnilo práva a slobody iných dotknutých osôb. |
| --- | --- |

b)

urobí záznam o dôvodoch obmedzenia vrátane posúdenia nutnosti a primeranosti obmedzenia; na tento účel sa v zázname uvedie, ako by poskytnutie informácií ohrozilo účel administratívnych skúmaní alebo iných činností OCCO alebo obmedzení uplatnených podľa článku 11 ods. 3, alebo by nepriaznivo ovplyvnilo práva a slobody iných dotknutých osôb.

Poskytnutie informácií uvedené v bode a) možno odložiť, môže sa od neho upustiť alebo sa môže zamietnuť v súlade s článkom 25 ods. 8 nariadenia (EÚ) 2018/1725.

3.   Záznam uvedený v bode b) prvého pododseku odseku 2 a prípadne aj dokumenty obsahujúce východiskové a právne prvky sa zaevidujú. Na požiadanie sa sprístupnia EDPS. Uplatňuje sa článok 25 ods. 7 nariadenia (EÚ) 2018/1725.

Článok 14

Právo na opravu, vymazanie a obmedzenie spracúvania

Ak OCCO úplne alebo čiastočne obmedzí uplatnenie práva na opravu, vymazanie alebo právo na obmedzenie spracúvania uvedené v článkoch 18, 19 ods. 1 a 20 ods. 1 nariadenia (EÚ) 2018/1725, vykoná kroky uvedené v článku 13 ods. 2 tohto rozhodnutia a zaeviduje záznam v súlade s jeho článkom 13 ods. 3

Článok 15

Oznámenie porušenia ochrany osobných údajov dotknutej osobe

Ak OCCO obmedzí oznámenie porušenia ochrany osobných údajov dotknutej osobe uvedené v článku 35 nariadenia (EÚ) 2018/1725, urobí záznam a zaeviduje dôvody obmedzenia v súlade s článkom 12 ods. 3 tohto rozhodnutia. Uplatňuje sa článok 12 ods. 4 tohto rozhodnutia.

Článok 16

Preskúmanie úradníkom pre ochranu údajov

Vždy, keď OCCO obmedzí uplatnenie práv dotknutej osoby v súlade s týmto rozhodnutím, bez zbytočného odkladu informuje úradníka pre ochranu údajov a sprístupní záznam a posúdenie nutnosti a primeranosti obmedzenia.

Úradník pre ochranu údajov môže písomne požiadať prevádzkovateľa o preskúmanie uplatnenia obmedzení. OCCO písomne informuje úradníka pre ochranu údajov o výsledku požadovaného preskúmania.

KAPITOLA III

ZÁVEREČNÉ USTANOVENIA

Článok 17

Nadobudnutie účinnosti

Toto rozhodnutie schválila Správna rada EIB 6. februára 2019 a nadobúda účinnosť dňom jeho uverejnenia na webovom sídle EIB.

V Luxemburgu 6. februára 2019

---

(1)  
  Ú. v. EÚ L 295, 21.11.2018, s. 39.

1

(2)  Spracúvanie osobných údajov v kontexte vyšetrovaní IG/IN a administratívnych skúmaní OCCO sa oznámilo EDPS.

2

(3)  https://www.eib.org/attachments/strategies/anti_fraud_policy_20130917_en.pdf

3

(4)  http://www.eib.org/attachments/general/fraud_investigatons_charter_2017_en.pdf

4

(5)  http://www.eib.org/en/infocentre/publications/all/staff-code-of-conduct.htm;

5

(6)  http://www.eib.org/en/infocentre/publications/all/eib-s-whistleblowing-policy.htm;

6

(7)  http://www.eib.org/en/infocentre/publications/all/integrity-policy-and-compliance-charter.htm;

7

(8)  http://www.eib.org/en/infocentre/publications/all/anti-fraud-procedures.htm;

8

(9)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

9

(10)  Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46 ES (všeobecné nariadenie o ochrane údajov) (Ú. v. EÚ L 119, 4.5.2016, s. 1).

10

(11)  Smernica Európskeho parlamentu a Rady (EÚ) 2016/680 z 27. apríla 2016 o ochrane fyzických osôb pri spracúvaní osobných údajov príslušnými orgánmi na účely predchádzania trestným činom, ich vyšetrovania, odhaľovania alebo stíhania alebo na účely výkonu trestných sankcií a o voľnom pohybe takýchto údajov a o zrušení rámcového rozhodnutia Rady 2008/977/SVV (Ú. v. EÚ L 119, 4.5.2016, s. 89).

11

---